Teba

Teba estas vilaĝo kaj municipo de la provinco Malago, en la regiono Andaluzio, Hispanio. Estas situanta en la nordokcidento de la provinco, en la komarko de Guadalteba ene de la jurisdikcia teritorio de Antequera.http://www.cgpe.es/partido.aspx?idprovincia=29&numpartido=1  Partido Judicial de Antequera, Consejo General del Poder Judicial, 13a de junio de 2009.

 Priskribo 
Ties municipa teritorio estas trapasata de la rivero kiu nomigas la komarkon kaj okupas etendon de 144 km² kiu etendas ĉe monteta medio de kampoj de cerealoj kaj olivarboj, je averaĝa alto de 555 msm. Ĝi havas 4.128 loĝantojn, laŭ la censo de la INE de 2010, inter la urba kerno (3.988 loĝ.), fruktoĝardenoj kaj montoj (196 loĝ. Huerta de la Cueva).

La urba kerno de Teba komponiĝas el blankaj domoj de tradicia arkitekturo andaluza kaj senjoraj domoj kaj palacetoj, regataj de araba kastelo kaj preĝejo baroka de la 18a jarcento. Camacho Martínez, Rosario, Universidad de Málaga, Málaga Barroca: Arquitectura Religiosa de los Siglos XVII y XVIII, 1981, paĝoj 507-508, isbn = 84-7496-048-7 La ekonomio de la municipo baziĝas sur la agrikulturo kaj la brutobredado, ĉefe pro la bredado de porkoj kaj la kultivo de tritiko kaj olivarboj.

La diversaj arkeologiaj kuŝejoj de la municipo indikas, ke la teritorio de Teba estis loĝata ekde la Paleolitiko kaj ke estis setlejo de iberoj, romianoj kaj araboj. Aligita al la Regno de Kastilio en 1330 fare de Alfonso la 11-a, oni kreis la Graflandon de Teba kaj la vilaĝo ekapartenis al la familio Guzmán. Dum la 19a kaj 20a jarcentoj Teba elstaris el sia medio pro la forto de la laborista movado. En la aktualo ties municipo integriĝas en la Reto de Municipoj por la Tria Respubliko. http://www.diariosur.es/20080109/malaga/cinco-ayuntamientos-malaguenos-registran-20080109.html Cinco ayuntamientos malagueños registran una moción a favor de la tercera república, Diario Sur, 17a de aprilo de 2009. Ekde la restarigo de la demokratio en la 1970-aj jaroj la urbestro estis ĉiam el maldekstra partio, ĉu socialista ĉu komunista.

 Notoj 

 Bibliografio 
 O'Callaghan, Joseph F. (2011) (en inglés). The Gibraltar Crusade: Castile and the Battle for the Strait. The Middle Ages Series and UPCC book collections on Project MUSE (1ª edición). Philadelphia: University of Pennsylvania Press. ISBN 0812204638.
 Vázquez Campos, Braulio (2006). Los adelantados mayores de la frontera o Andalucía (Siglos XIII-XIV) (1ª edición). Camas: Diputación de Sevilla. ISBN 84-7798-230-9.
 Vega Gutiérrez, José (1953). «El Santo Reino y su reacción frente a la historia». Boletín del Instituto de Estudios Giennenses (Jaén: Instituto de Estudios Giennenses) (1): pp. 17-56. ISSN 0561-3590. Consultado el 20 de abril de 2014.

 Eksteraj ligiloj 

 Oficiala retejo de la Municipo de Teba
 retejo de la Asociación para la Defensa del Patrimonio Histórico de Teba (Hisn Atiba)

 Vidu ankaŭ 
 Listo de municipoj de la provinco Malago

Kategorio:Municipoj de Provinco Málaga
Kategorio:Loĝlokoj de provinco Málaga